ئەرەنیشتۍ پېکئاماکا عه‌ره‌بی جە شه‌نگال سەبارەڎ بە گۆشه‌گیری تنو سه‌رو ڕابه‌رو گه‌لوو كورڎی عه‌بدوڵا ئۆجالانی قسېشا پۍ ئاژانسو هەۋاڵی فورات (ANF)ی کەرڎۍ.
فاتمه‌ مسته‌فا ئەرەیاۋناش، ماۋېۋە فرەن حیچ هه‌واڵ و زانیاریېما سەبارەڎ بە ڕابه‌ره‌كه‌یما نییا، ئێمه‌ به‌ تنی ئێڎانه‌و ئا گۆشه‌گیرییه‌ دژواره‌و سه‌رو سه‌رۆكه‌كه‌یما کەرمۍ و ماچمۍ: ئێمه‌ دمایی به‌ سته‌مه‌كا ده‌وڵه‌تو توركی مارمۍ.
ۋاتیچش: حەر پېسە چنی ڕابه‌ر ئاپۆ خۊتانکەرڎەیش جە ئێمه‌ی ژەنا کەرڎ، ئێمه‌یچ به‌ گرڎوو هێز و قوەتیماوە پاڵپەشتی ڕابه‌ره‌كەیما بیمۍ"، فاتمه‌ جە درێژه‌و قسەکاشەنە ۋاتش: داوا جە لایه‌نه‌ په‌یوه‌نڎیداره‌كا و ڕێكوزیا میان نه‌ته‌وه‌یه‌كا کەرمۍ، كه‌ هامكارېبا پۍ ئانەی جە زووتەرین وەختەنە خانەۋاڎە و پارێزنەرەکۍ ڕابه‌رایه‌تی سه‌رش ۋنە بڎا، حەرپاسە گەرەکمانە سه‌رۆك جە ڕووی جه‌سه‌ییۊ‌ ئازاد بۊ و دلېمانە بژیۋۊ.
حەرپاسە "فاتمه‌ موخلف"ە، خه‌ڵكو دەگاو بیرجاری، داواو ئازاڎیی جه‌سته‌یی ڕابه‌رو گه‌لوو كورڎی عه‌بدوڵا ئۆجالانیش کەرڎ و ۋاتش: "سه‌رۆكما ئێمه‌ش فێرو گرڎ چېۋۍ کەرڎ. جە كۆیلایه‌تی و پیاسالاری نەجاتش دایمۍ. هومېڎەوارېنمۍ سه‌رۆكه‌كه‌ما جە ماۋېۋە کوڵەنە ئازاڎ بۊ".
فاتمه‌ باسو كاریگه‌ری فكر و فه‌لسه‌فه‌و ڕابه‌رئاپۊیش کەرڎ سەرو مەنتیقەکەی و ۋاتش: ئێمه‌ جە سایه‌و سەیەو ئا فكره‌ینە ۋېما ڕاۋەبەرکەرمۍ.
لاو ۋېچشۊ ئه‌بۆ سەغر، یۊ جە سه‌رۆك عەشرەتەکا پێكئاماو عه‌ره‌بی جە شه‌نگال ئەرەیاۋناش، ده‌وڵه‌تو توركی هەرمانېۋە دژ به‌ مرۆڤایه‌تی ئەنجام مڎۊ و ماۋېۋە فرەن ڕاش نەڎان خانەۋاڎە و پارێزنه‌رەکېش چەمشا  به‌ ڕابه‌ره‌كه‌یما گنۊ و سه‌رش ۋنە بڎا. ئێمه‌ گومانما چا ئاژەیە هەن".
ئه‌بو سەغر، داواش جە گرڎ كه‌سێوە ئازاڎیواز و خۊتان ویژدانی کەرڎ، ۋەرەن ڕوو كرده‌وه‌كا ده‌وڵه‌تو توركی مرڎاوە و ۋاتش: ئێمه‌ بێده‌نگی ڕێكوزیا‌ میان نه‌ته‌وه‌یه‌كا شه‌رمه‌سار کەرمۍ. تا ئا وەختەی زانیاری جەبارەو سه‌رۆكه‌كەیماوە هۊرنەگېرمۍ ئێمه‌ مەمڕڎمۍ و ۋه‌رده‌وامۍ بیمۍ. حەرپېسە چنی ئاڎۍ فشارما وزانە سەر و ڕا مەڎا زانیاری و هه‌واڵ جەبارەو سه‌رۆكه‌کەیماوە به‌ده‌س بارمۍ، ئێمه‌یچ فشار وزمۍ سه‌رو ئاڎیشا پۍ ئانەی  زانیاریما چنگە گنۊ.
ئا سه‌رۆك عه‌شره‌ته‌ سه‌رنجش وست سه‌رو هه‌ماهه‌نگی بەینو پارت و لایه‌نه‌ سیاسیه‌كا دلۍ شه‌نگالی و ۋاتش: هەرمانۍ مبارەکەی پی جۊرە متاۋۊ بەرە ڕووەو فرەو چېۋی عالیرە کەرۊوە. به‌تایبه‌تی ڕێككۊتەی بەینو عه‌ره‌بی و ئێزدی، پېۋەرە ژیۋای خه‌ڵكی فرە گرنگا. حەرپاسە ئا هامپه‌یمانییه‌ متاۋۊ فشار وزۊنە سەرو ده‌وڵه‌تو توركیچ، تا ئا وەختەی زانیارییما سەرو ڕابەر ئاپۊیۊ چنگە گنۊ.
ئه‌بو سەغر جە دمادمایی قسەکاشەنە ۋاتش: ئێمه‌ پېسە گه‌لوو عه‌ره‌بی مەنتیقەکەنە داواو ئازادیی سه‌رۆك ئاپۆی کەرمۍ و هیواڎارېنمۍ جە زووتەرین وەختەنە ئازاڎ کریۊنە و گېڵۊوە دلېما.
هـ . ش
